KIRJALLINEN KYSYMYS E-1108/03 esittäjä(t): Roberta Angelilli (UEN) komissiolle. Maceratan kunnan käyttämät Ecos-Ouverture II -ohjelmasta myönnetyt varat.



Virallinen lehti nro 011 E , 15/01/2004 s. 0135 - 0135



KIRJALLINEN KYSYMYS E-1108/03 esittäjä(t): Roberta Angelilli (UEN) komissiolle (1. huhtikuuta 2003) Aihe: Maceratan kunnan käyttämät Ecos-Ouverture II -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Maceratan kunta, tarvitsevat kipeästi unionin varoja edistääkseen erilaisilla maantieteellisillä alueilla toimivien paikallisten tahojen yhteistyötä kokemusten vaihtoon ja tietotaidon välittämiseen perustuvalla yhteisellä hankkeella, edistääkseen toiminnan hajauttamista kehittämällä alueellista ja paikallista osaamista ja parantaakseen KIE-maiden paikallisten viranomaisten ja paikallisten ja alueellisten toimijoiden ja myös vastaavien epäedullisessa asemassa olevien EU:n alueiden toimijoiden toimintakapasiteettia ja työmenetelmiä taloudellisen ja sosiaalisen kehityksen alalla. Voisiko komissio näin ollen vastata seuraaviin kysymyksiin: 1. Onko Maceratan kunta esittänyt Ecos-Ouverture II -ohjelmaa koskevia hankkeita? 2. Onko Maceratan kunta saanut rahoitusta kyseisiin hankkeisiin? 3. Onko kyseiset varat käytetty? Michel Barnier'n komission puolesta antamayhteinen vastauskirjallisiin kysymyksiin E-0832/03, E-0891/03, E-1104/03,E-1105/03, E-1106/03, E-1107/03, E-1108/03, E-1109/03, E-1110/03,E-1111/03, E-1112/03, E-1113/03, E-1114/03, E-1115/03 ja E-1116/03 (25. huhtikuuta 2003) Asetuksen (ETY) N:o 2052/88 soveltamisesta annetun asetuksen (ETY) N:o 4254/88 muuttamisesta Euroopan aluekehitysrahaston osalta 20 päivänä heinäkuuta 1993 annetun neuvoston asetuksen (ETY) N:o 2083/93(1) 10 artiklassa säädetään uutta luovaa alueellista kehittämistoimintaa, esimerkiksi unionin ulkopuolisten kumppanien kanssa tehtävää alueellista yhteistyötä koskevasta rahoitusmekanismista. Tällainen oli esimerkiksi ECOS-Ouverture II -ohjelma, jonka vetäjänä on aluepolitiikan pääosasto ja jolle laajentumisen pääosasto myöntääa osarahoitusta myös Phare-ohjelman kautta. ECOS-Ouverture-ohjelmasta julkaistiin kaksi ehdotuspyyntöä, toinen vuonna 1997 ja toinen vuonna 1998. Kummallakin kerralla komissiolle toimitettiin yli 300 hakemusta. Ehdotuspyynnöissä julkaistuja valintaperusteita noudattaen suoritettiin valintamenettely, jossa valittiin kaikkiaan 63 hanketta. Hankkeet käynnistyivät vuoden 1998 lopun ja vuoden 2000 alun välisenä aikana ja päättyivät vuoden 2001 lopun ja vuoden 2003 alun välisenä aikana. Niistä kunnista, joihin edellä mainituissa kirjallisissa kysymyksissä viitataan, vain Perugia ja Terni hakivat rahoitusta ECOS-Ouverture-ohjelmasta vuonna 1997. Perugia haki rahoitusta uudelleen vuonna 1998 kahdelle eri hankkeelle. Vuonna 1998 myös Firenze, Pistoia Provincia ja Prato hakivat rahoitusta kukin yhdelle hankkeelle ja Siena kahdelle hankkeelle. Yhtään mainittujen kuntien esittämää hanketta ei valittu rahoittavaksi. Lisäksi 30 muuta Italian kuntaa toimii vetäjäosapuolena ECOS-Ouverture II -ohjelmassa. Tämä on suurin yksittäisen maan vetäjäosapuolten määrä tässä ohjelmassa. Komissio saattaa loppuun ECOS-Ouverture-hankkeiden loppukertomusten tutkimisen lähikuukausien aikana, joten tässä vaiheessa on vielä mahdoton sanoa, ovatko kaikki italialaiset vetäjäosapuolet pystyneet käyttämään kaiken rahoituksen. Jo päättyneistä hankkeista saatu kokemus kuitenkin osoittaa, että useimmiten ECOS-Ouverture-ohjelmasta saatava rahoitus on käytetty kokonaisuudessaan. (1) EYVL L 193, 31.7.1993.